
Projektas   
NR. XIVP-2739 (2)

LIETUVOS RESPUBLIKOS
ATSINAUJINANČIŲ IŠTEKLIŲ ENERGETIKOS
ĮSTATYMO NR. XI-1375 14 ir 21 STRAIPSNIŲ PAKEITIMO
ĮSTATYMAS 

2023 m.                      d. Nr. 
Vilnius

1 straipsnis. 14 straipsnio pakeitimas
1. Papildyti 14 straipsnį 21 dalimi:
„21. Kai elektrinės prijungimui prie elektros tinklų reikia pastatyti naujus elektros perdavimo tinklus ar perdavimo liniją, perdavimo sistemos operatorius ir elektrinę statyti ar įrengti elektrinę planuojantis asmuo suderina protingą terminą, pagrįstai reikalingą naujų elektros perdavimo tinklų ar perdavimo linijai ir elektrinei pastatyti ir elektrinei prijungti. Valstybinė energetikos reguliavimo taryba prižiūri ir kontroliuoja, ar perdavimo sistemos operatorius ir elektrinę statyti ar įrengti elektrinę planuojantis asmuo laikosi sutarto termino ir ar terminas yra protingas.“
2. Pakeisti 14 straipsnio 10 dalį ir ją išdėstyti taip:
„10. Statyti, įrengti elektrinę ar didinti elektrinės leistiną generuoti galią planuojantis asmuo, gavęs išankstines prijungimo sąlygas, išskyrus Elektros energetikos įstatymo 22 straisnio 8 dalies 3 punkte numatytą atvejį, parengia ir teikia elektros tinklų operatoriui prašymą pasirašyti ketinimų protokolą, kaip tai nurodyta Elektros energetikos įstatymo 22 straipsnio 8 dalyje, ir pateikia Elektros energetikos įstatymo 211 straipsnio 1 dalyje nurodytą prievolių įvykdymo užtikrinimą. Atskiro ketinimų protokolo sudaryti ir papildomo prievolių įvykdymo užtikrinimo pateikti nereikia, kai prie veikiančios ar vadovaujantis šio įstatymo nustatytais reikalavimais statomos atsinaujinančius išteklius naudojančios elektrinės papildomai numatoma įrengti kitą atsinaujinančius išteklius naudojančią elektrinę ir (ar) kaupimo įrenginį, ir nėra didinama leistina generuoti galia.“

2 straipsnis. 21 straipsnio pakeitimas
1. Pakeisti 21 straipsnio 1 dalį ir ją išdėstyti taip:
„1. Vyriausybės ar jos įgaliotos institucijos nustatyta tvarka elektrinę sausumos teritorijoje pastatęs ar įrengęs asmuo apmoka visas sąnaudas, susijusias su elektrinės prijungimu prie elektros tinklų, išskyrus sąnaudas, numatytas šio straipsnio 41 dalyje.“
2. Papildyti 21 straipsnį 41 dalimi:
„41. Jeigu elektrinei prijungti prie elektros tinklų technologiniu ir ekonominiu požiūriu tinkamame elektrinės prijungimo taške reikia pastatyti naujus, plėsti, atnaujinti arba modernizuoti esamus elektros perdavimo tinklus, perdavimo sistemos operatorius, suderinęs su Valstybine energetikos reguliavimo taryba, apmoka visas su naujų elektros perdavimo tinklų įrengimu arba esamų elektros perdavimo tinklų plėtra, atnaujinimu ar modernizavimu susijusias sąnaudas, kurios Valstybinės energetikos reguliavimo tarybos nustatyta tvarka yra įtraukiamos į perdavimo paslaugos kainą.“

